Document ID: 31985R2239

*****
ΚΑΝΟΝΙΣΜΟΣ (ΕΟΚ) αριθ. 2239/85 ΤΗΣ ΕΠΙΤΡΟΠΗΣ
της 2ας Αυγούστου 1985
για την τροποποίηση του κανονισμού (ΕΟΚ) αριθ. 2102/75 περί καθορισμού της ποσότητας των απαιτούμενων γεωμήλων για την παρασκευή ενός τόνου αμύλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2),
τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 σχετικά με τις επιστροφές κατά την εξαγωγή στον τομέα των σιτηρών και της όρυζας (3), όπως τροποποιήθηκε τελευταία από τον κανονισμό (ΕΟΚ) αριθ. 1499/85 (4), και ιδίως το άρθρο 8,
Εκτιμώντας:
ότι με τον κανονισμό (ΕΟΚ) αριθ. 2124/85 της Επιτροπής (5), η Επιτροπή, για να διατηρήσει την ισορροπία στον τομέα των αμυλωδών προϊόντων ανάμεσα στην παραγωγή αμύλου αραβοσίτου και αμύλου γεωμήλων, λαμβάνοντας υπόψη την τροποποίηση του επιπέδου της τιμής κατωφλίου του αραβοσίτου από την 1η Αυγούστου 1985 και τον συσχετισμό ανάμεσα στη τιμή κατωφλίου και την ελάχιστη τιμή που πρέπει να καταβάλει ο παραγωγός, αναγκάσθηκε να προσαρμόσει την τελευταία αυτή τιμή· ότι η τροποποίηση της ελάχιστης αυτής τιμής πρέπει να έχει αντίκτυπο στα ποσά που εμφαίνονται στις στήλες 4 και 6 του παραρτήματος του κανονισμού (ΕΟΚ) αριθ. 2102/75 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1954/84 (7)·
ότι η Επιτροπή Διαχειρίσεως Σιτηρών δεν διατύπωσε γνώμη εντός της προθεσμίας που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2102/75 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Αυγούστου 1985.

Labels: 17
6